CELEX: 62011CJ0366
Language: sk
Date: 2012-05-24
Title: Rozsudok Súdneho dvora (piata komora) z 24. mája 2012.#Európska komisia proti Belgickému kráľovstvu.#Nesplnenie povinnosti členským štátom – Životné prostredie – Smernica 2000/60/ES – Politika Únie v oblasti vodného hospodárstva – Plány vodohospodárskeho manažmentu povodia – Uverejnenie a oznámenie Komisii – Neexistencia – Informovanie verejnosti o návrhoch hospodárskych plánov a ich prerokovanie s verejnosťou – Neexistencia.#Vec C-366/11.

Rozsudok Súdneho dvora (piata komora) z 24. mája 2012 – Komisia/Belgicko
      (vec C‑366/11)
      „Nesplnenie povinnosti členským štátom – Životné prostredie – Smernica 2000/60/ES – Politika Únie v oblasti vodného hospodárstva – Plány vodohospodárskeho manažmentu povodia – Uverejnenie a oznámenie Komisii – Neexistencia – Informovanie verejnosti o návrhoch hospodárskych plánov a ich prerokovanie s verejnosťou – Neexistencia“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom [článok 258 ZFEÚ; smernica Európskeho parlamentu a Rady 2000/60,
         článok 13 ods. 1 až 3 a 6, článok 14 ods. 1 písm. c) a článok 15 ods. 1] (pozri bod 30)
      
      Predmet
      
         
               Nesplnenie povinnosti členským štátom – Neprijatie opatrení potrebných na zosúladenie smernice Európskeho parlamentu a Rady
                  2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva
                  (Ú. v. ES L 327, s. 1; Mim. vyd. 15/005, s. 275), v stanovenej lehote – Nevypracovanie plánov vodohospodárskeho manažmentu
                  povodia v zmysle článku 13 ods. 2, 3 a 6 a článku 15 ods. 1 smernice – Konanie spočívajúce v informovaní verejnosti o uvedených
                  plánoch a v ich prerokovaní s verejnosťou – Neexistencia
               
            Výrok
      
         
                  1.
               
               
                  
               
               
                  	Belgické kráľovstvo si tým, že v stanovenej lehote nevypracovalo všetky plány vodohospodárskeho manažmentu povodia tak pre
                     správne územia povodia ležiace úplne na jeho území, ako aj pre medzinárodné oblasti povodia a v stanovenej lehote nezaslalo
                     Európskej komisii kópie týchto plánov, nesplnilo povinnosti, ktoré mu vyplývajú z článku 13 ods. 2, 3 a 6 a článku 15 ods. 1
                     smernice Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva
                     v oblasti vodného hospodárstva, a okrem toho si Belgické kráľovstvo tým, že v stanovenej lehote nezačalo konanie spočívajúce
                     v informovaní verejnosti o plánoch vodohospodárskeho manažmentu povodia a v ich konzultovaní s verejnosťou, nesplnilo povinnosti,
                     ktoré mu vyplývajú z článku 14 ods. 1 písm. c) tejto smernice.
                  
               
            
         
                  2.
               
               
                  
               
               
                  	Belgické kráľovstvo je povinné nahradiť trovy konania.